CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR. 178

        din 27 octombrie 2011

privind închirierea unor terenuri şi preluarea unor contracte de închiriere

Consiliul Local al Municipiului Sighişoara;
               
Având în vedere expunerea de motive a Primarului municipiului cu propunerea de închiriere a unor terenuri şi preluarea unor contracte de închiriere;

Având în vedere cererile unor persoane, adresate Municipiului Sighişoara, prin care acestea solicită închirierea unor terenuri aferente construcţiilor şi preluarea unor contracte de închiriere; 

Având în vedere că prin art. 1 din Hotărârea Consiliului Local nr. 164/29.09.2011 s-a aprobat închirierea prin licitaţie publică cu strigare a spaţiului - cabinetul medical nr. V, situat în Municipiul Sighişoara, str. Hermann Oberth, nr. 22, în suprafaţă totală de 49,32 mp., cu destinaţia de cabinet medical – medicina familiei, sens în care, se impune aprobarea caietului de sarcini;
Având în vedere Raportul de specialitate comun al Arhitectului Şef şi al Direcţiei Administrarea Patrimoniului prin care se propune aprobarea închirierii terenurilor aferente construcţiilor, preluarea unor contracte de închiriere şi aprobarea caietului de sarcini pentru închirierea prin licitaţie publică a spaţiului - cabinetul medical nr. V, situat în Municipiul Sighişoara, str. Hermann Oberth, nr. 22,  îndeplinindu-se prevederile legale;

Având în vedere că în urma închirierii terenurilor şi preluării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere că prin închirierea bunurilor şi preluarea contractelor de închiriere se aduc venituri suplimentare la bugetul local;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere avizele favorabile ale Comisiei pentru studii şi prognoze economico-sociale, buget; Comisiei pentru organizare şi dezvoltare urbanistică; Comisiei de protecţie socială şi  Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;
           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b” şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:
Art.1. Se aprobă închirierea directă a suprafeţei  de 36 mp. teren curţi – construcţii, aferent locuinţei, situat în Municipiul Sighişoara, str. Zugravilor, nr. 56, înscris în C.F. nr. 52856, (nr. C.F. vechi 786),  sub nr. top. 1084, către Torok Zoltan, proprietarul construcţiei.

Chiria va fi de 0,050 lei/mp./an, stabilită conform art. 1 lit. a.2) din anexa nr. 9 la Hotărârea Consiliului Local nr. 91/27.05.2010, cu modificările şi completările ulterioare şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.11.2011, cu posibilităţi de prelungire.
Art.2. Se aprobă închirierea directă a suprafeţei indivize de 46 mp., teren curţi – construcţii, aferent apartamentului nr. I, situat în Municipiul Sighişoara, str. 1 Mai (Justiţiei), nr. 2, din suprafaţa totală de 275 mp. teren, înscris în C.F. nr. 51476 (nr. C.F. vechi 10505), sub nr. top. 505/1, nr. cad. 607/1, către Butiulcă Dorin şi soţia Butiulcă Hajnalka Magdalena, proprietarii apartamentului nr. I.

Chiria va fi de 1,00 leu/mp./an, stabilită conform art. 4 din anexa nr. 9 la Hotărârea Consiliului Local nr. 91/27.05.2010, cu modificările şi completările ulterioare şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.11.2011, cu posibilităţi de prelungire.

Art.3. Se aprobă preluarea, începând cu data de 01.11.2011,  a contractului de închiriere nr. 1110/2007, având ca obiect terenul în suprafaţă de 16,50 mp., ocupat de construcţia - garaj, situat în Municipiul Sighişoara, str. Aleea Daliilor, nr. 14 - 16, poz. 32, de către Pădurean Mihaela, întrucât aceasta a cumpărat construcţia de la actualul chiriaş, Czinege Attila.

Chiria este cea stabilită prin contractul de închiriere şi se va indexa cu indicele de inflaţie anual.

Clauzele contractuale din contractul de închiriere nr. 1110/2007 îşi menţin valabilitatea între Municipiul Sighişoara şi Pădurean Mihaela.
Art.4. Se aprobă preluarea, începând cu data de 01.11.2011,  a contractului de închiriere nr. 76/2011, având ca obiect terenul în suprafaţă de 36 mp., ocupat de construcţia - chioşc, situat în Municipiul Sighişoara, str. Târnavei, nr. 29, de către Levai Dumitru căsătorit cu Levai Irina, întrucât aceştia au cumpărat construcţia de la actualul chiriaş, Ioanovici Eleonora.

Chiria este cea stabilită prin contractul de închiriere şi se va indexa cu indicele de inflaţie semestrial.

Clauzele contractuale din contractul de închiriere nr. 76/2011 îşi menţin valabilitatea între Municipiul Sighişoara şi Levai Dumitru căsătorit cu Levai Irina.
Art.5. Se aprobă preluarea, începând cu data de 01.11.2011,  a contractului de închiriere nr. 1112/2007, având ca obiect terenul în suprafaţă de 12 mp. - cale de acces, situat în Municipiul Sighişoara, str.  Ilarie Chendi, nr. 113, de către Chiţu Severica, întrucât aceasta este proprietara imobilului – apartamentul nr. II şi terenul aferent –, cumpărat de la actualul chiriaş, Scorţeanu Viorel.

Chiria este cea stabilită prin contractul de închiriere şi se va indexa cu indicele de inflaţie anual.

Clauzele contractuale din contractul de închiriere nr. 1112/2007 îşi menţin valabilitatea între Municipiul Sighişoara şi Chiţu Severica.
Art.6. Se aprobă Caietul de sarcini pentru închirierea prin licitaţie publică cu strigare a spaţiului - cabinetul medical nr. V, situat în Municipiul Sighişoara, str. Hermann Oberth, nr. 22, înscris în C.F. individuală nr. 11597/V, sub nr. top. 974/2/2, 973/2/V, în suprafaţă totală de 49,32 mp., cu destinaţia de cabinet medical – medicina familiei, anexa nr. 1 la prezenta.

Art.7. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.

PRESEDINTE DE SEDINTA, 






Daniela Muşunoi










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu 16 voturi pentru şi o abţinere )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia administrarea patrimoniului ;

1 ex. Arhitect şef ;

1 ex. Direcţia economică

10 ex.FA/FM

